

ประกาศเทศบาลตำบลหนองบัวตะเกียด

เรื่อง สอบราคาจ้างโครงการก่อสร้างลานกีฬาเอกประสงค์

 เทศบาลตำบลหนองบัวตะเกียด อำเภอด่านขุนทด จังหวัดนครราชสีมา

...............................

 ด้วยเทศบาลตำบลหนองบัวตะเกียดมีความประสงค์ จะสอบราคาจ้างเหมาโครงการก่อสร้างงานลานกีฬาเอนกประสงค์เพื่อสร้างสังคมเป็นสุข บ้านสระขี้ตุ่น หมู่ที่ 6 (ตามแบบมาตรฐานสมาคมสันนิบาตเทศบาลแห่งประเทศไทย) พร้อมติดตั้งป้ายโครงการจำนวน 1 ป้าย ราคากลางของงาน 1,388,000.- บาท (หนึ่งล้านสามแสนแปดหมื่นแปดพันบาทถ้วน)

ผู้มีสิทธิเสนอราคาจะต้องมีคุณสมบัติดังนี้

 1. เป็นนิติบุคคล ผู้มีอาชีพรับจ้างงานที่สอบราคาจ้าง  ซึ่งมีผลงานก่อสร้างประเภทเดียวกัน ในวงเงินไม่น้อยกว่า  696,000.- บาท
          2. ไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการและได้แจ้งเวียนชื่อแล้ว
          3. ไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทย เว้นแต่รัฐบาลของผู้เสนอราคาได้มีคำสั่งให้สละสิทธิ์ความคุ้มกันเช่นว่านั้น
          4. ไม่เป็นผู้มีผลประโยชน์ร่วมกันกับผู้เสนอราคารายอื่นที่เข้าเสนอราคาให้แก่ เทศบาลตำบล

หนองบัวตะเกียด ณ  วันประกาศสอบราคา หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรมในการสอบราคาจ้างครั้งนี้

 5. บุคคล หรือนิติบุคคลที่จะเข้าเป็นคู่สัญญาต้องไม่อยู่ในฐานะเป็นผู้ไม่แสดงบัญชี รายรับรายจ่าย หรือแสดงบัญชีรายรับรายจ่ายไม่ถูกต้องครบถ้วนในสาระสำคัญ

 6. บุคคลหรือนิติบุคคลที่จะเข้าเป็นคู่สัญญากับหน่วยงานของรัฐซึ่งได้ดำเนินการจัดซื้อจัดจ้างด้วยระบบอิเล็กทรอนิกส์ ( e-Government Procurement : e-GP ) ต้องลงทะเบียนในระบบอิเล็กทรอนิกส์บัญชีกลางที่เว็บไซด์ศูนย์ข้อมูลจัดซื้อจัดจ้างภาครัฐ

กำหนดยื่นซองสอบราคา ในวันที่ 25 กันยายน 2558 ถึงวันที่ 8 ตุลาคม 2558 ณ. งานพัสดุและทรัพย์สิน กองคลัง เทศบาลตำบลหนองบัวตะเกียด ระหว่างเวลา 08.30 – 16.30 น. และในวันที่ 28 กันยายน 2558 ณ. ศูนย์ข้อมูลข่าวสารการซื้อการจ้างขององค์กรปกครองส่วนท้องถิ่นระดับอำเภอด่านขุนทด (ชั้น ๒) ตั้งแต่เวลา 08.30 – 16.30 น.

กำหนดเปิดซองใบเสนอราคา ในวันที่ 9 ตุลาคม 2558 ตั้งแต่เวลา 10.30 น. เป็นต้นไป ณ. ศูนย์ข้อมูลข่าวสารการซื้อการจ้างขององค์กรปกครองส่วนท้องถิ่นระดับอำเภอด่านขุนทด

ผู้สนใจติดต่อขอรับ / ซื้อเอกสารสอบราคา ชุดละ 1,000.- บาท (หนึ่งพันบาทถ้วน) ได้ที่ กองคลังเทศบาลตำบลหนองบัวตะเกียด **ระหว่างวันที่ 25 กันยายน 2558 ถึงวันที่ 8 ตุลาคม 2558 ตั้งแต่เวลา 08.30– 16.30 น.**  หรือสอบถามได้ที่หมายเลขโทรศัพท์ 0-4424-9081 ในวันและเวลาราชการ ดูรายละเอียดได้เว็บไซด์ของเทศบาล ที่ www. Nongbuatakiat.go.th , [www.gprocurementgo.th](http://www.gprocurementgo.th) , www.koratdla.go.th

ประกาศ ณ วันที่ 25 เดือน กันยายน พ.ศ. 2558

 (นายวุฒิพงษ์ ชนะเกียรติ)

นายกเทศมนตรีตำบลหนองบัวตะเกียด

**หมายเหตุ** 1.“การจัดซื้อหรือการจัดจ้างครั้งนี้ จะมีการลงนามในสัญญาหรือข้อตกลงเป็นหนังสือได้ ต่อเมื่อพระราชบัญญัติงบประมาณรายจ่ายประจำปีงบประมาณ พ.ศ. 2559 มีผลใช้บังคับ และกรมส่งเสริมการปกครองท้องถิ่นแจ้งใบอนุมัติเงินประจำงวดแล้วเท่านั้น สำหรับกรณีที่ไม่ได้รับการจัดสรรงบประมาณ องค์กรปกครองส่วนท้องถิ่นสามารถยกเลิกการจัดซื้อจัดจ้างได้”

 2. เทศบาลตำบลหนองบัวตะเกียด จะไม่คืนค่าใช้จ่ายใด ๆ หากไม่ได้รับการจัดสรรงบประมาณฯ

 3. ผู้รับจ้างต้องดำเนินการจัดหาพัสดุและก่อสร้างตามสัญญาภายใน 7 วัน หลังจากลงนามในสัญญาแล้ว